SBA ; AAE SA 


ORATIONES 


DICENDÆ 


CUM SACERDOS INDUITUR SACERDOTALIBUS PARAMENTIS 
Indulgentia centum dierum pro singulis orationibus. 
Pius Pp. XII, 14 Januarii 1940. 


Cum lavat manus dicat: 


Da, Dómine, virtútem mánibus 
meis ad abstergéndam omnem 
máculam; ut sine pollutióne 
mentis et córporis váleam tibi 
servíre. 


Ad Amictum, dum ponitur super 
caput, dicat: 


Impóne, Dómine, cápiti meo 

gáleam salútis, ad expugnándos 

diabólicos incúrsus. 


Ad Albam, dum ea induitur: 


Deálba me, Dómine, et munda 
cor meum; ut, in Sánguine Agni 
dealbátus,  gáudiis pérfruar 
sempitérnis. 


Ad Cingulum, dum se cingit: 
Præcínge me, Dómine, cíngulo 


puritátis, et exstíngue in lumbis 
meis humórem libídinis; ut 


máneat in me virtus continéntiæ 
et castitátis. 


Ad Manipulum, dum 
brachio sinistro: 


imponitur 


Mérear, Dómine, portáre 
manípulum fletus et dolóris; ut 
cum exsultatióne recípiam 
mercédem labóris. 


Ad Stolam, dum imponitur collo: 


Redde mihi, Dómine, stolam 
immortalitátis, quam pérdidi in 
prævaricatióne primi paréntis: et, 
quamvis indígnus accédo ad 
tuum sacrum mystérium, mérear 
tamen gáudium sempitérnum. 


Ad Casulam, dum assumitur: 


Dómine, qui dixísti: Jugum 
meum suáve est et onus meum 
leve: fac, ut istud portáre sic 
váleam, quod cónsequar tuam 
grátiam. Amen. 

